section_heading: Kritike
paragraph_text: Krešimir Pavelić ostat će, više no po svom političkom djelovanju, zapamćen po tome što je govorio na račun drugih pravaša, nerijetko svojih bivših stranačkih kolega. Osim Dobroslava Parage, Alije Šiljka i još nekih bitnih ljudi u HSP-u, na meti mu se našla i Ruža Tomašić sa svojom strankom Hrvatska stranka prava dr. Ante Starčević zbog toga što je ona uspjela registrirati stranku pod tim nazivom, a njemu to nije pošlo za rukom 1991. Naime, nakon početnog raskola u HSP-u (ako se ne računa onaj iz 1990. kad su otišli Blažeković i Bićanić i osnovali svoju pravašku stranku) uzrokovanog osnivnanjem HOS-a, Pavelić i još neki nezadovoljni članovi osnovali su stranku pod imenom HSP dr. Ante Starčević, ali je Paraga Upravnom sudu RH podnio tužbu jer je smatrao da je nedopustivo da novoosnovana stranka nosi to ime. Upravni sud je tužbu prihvatio, pa je Pavelić morao promijeniti naziv u Hrvatska demokratska stranka prava.<ref>Priopćenje kluba obnovitelja Hrvatske stranke prava